ওয়েব ডেস্ক : সল্টলেকের ঝকঝকে রাজপথ ধরে ছুটছে গাড়ি। চলছে বাস, অটো। তবে সবই নিজের মর্জি মাফিক। বালাই নেই ট্রাফিক সিগনালের। নিট ফল মাঝেমধ্যেই দুর্ঘটনা। চব্বিশ ঘণ্টার ক্যামেরায় বেআব্রু বিধাননগরের পথ নিরাপত্তার বেহাল ছবি। বুধবারই দুই বাসের রেষারেষির বলি হন এক মহিলা। বিধাননগরের BD  ব্লকে। স্থানীয়রা অভিযোগ তোলেন, উপনগরীতে পথ নিরাপত্তার বালাই নেই...প্রাণ হাতে নিয়ে পথে নামতে হয় তাঁদের। উপনগরীর পথ নিরাপত্তা নিয়ে নিয়ে রীতিমতো অভিযোগের পাহাড়। স্থানীয়দের অভিযোগ, বহু ট্রাফিক সিগন্যালই কাজ করে না।
আইল্যান্ড দিয়ে ঘুরে যাওয়ার নিয়ম মানে না অনেক গাড়িই।  গুরুত্বপূর্ণ ক্রসিংয়ে ট্রাফিক পুলিসের দেখা মেলে না। অধিকাংশ এলাকাতেই দায়িত্ব সামাল দিতে দেখা যায় গ্রিন পুলিসকে। এ অবস্থায় বাস হোক বা অটো। ট্রাফিক পুলিসের দায়িত্ব সামলাতে হয় তাদেরই। বলছেন চালকরা।